ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670031787

ขอความช่วยเหลือจัดสรรเจ้าหน้าที่เข้ามาดูแลผู้ป่วย และจัดสรรค่ายานอกบัญชีรักษาอาการป่วย สำหรับผู้พิการทางสมองตั้งแต่กำเนิดและผู้ป่วยติดเตียง ให้แก่ผู้ที่อยู่ในความดูแลของผู้ร้อง ชื่อ .... อายุประมาณ 59 ปี หมายเลขบัตรประจำตัวประชาชน .... หมายเลขโทรศัพท์ ..... (หมายเลขโทรศัพท์ของผู้ติดต่อ) ที่อยู่ปัจจุบัน บ้านเลขที่ .... ซอยนาคบำรุง ถนนบำรุงเมือง แขวงคลองมหานาค เขตป้อมปราบศัตรูพ่าย กรุงเทพมหานคร รหัสไปรษณีย์ 10100 และที่อยู่ตามสำเนาทะเบียนบ้าน เลขที่ 30 (ไม่มีหมู่ที่และไม่มีหมู่บ้าน) ซอยอุรุพงษ์ 1 ถนนราชดำริห์ ตำบลท่าราบ อำเภอเมือง จังหวัดเพชรบุรี เนื่องจากผู้ร้องแจ้งว่า ภายในครอบครัวมีสมาชิกจำนวน 2 คน ได้แก่ 
1.) ผู้ที่อยู่ในความดูแลของผู้ร้อง เป็นผู้พิการทางสมองตั้งแต่กำเนิด สามารถใช้ชีวิตได้ตามปกติ ซึ่งหลังจากมีอาการอาเจียน และมีอาการอุจจาระร่วง (ท้องเสีย) อย่างหนัก แล้วเข้าไปรักษาอาการป่วยในโรงพยาบาล พอกลับออกมาจากโรงพยาบาลแล้ว ผู้ที่อยู่ในความดูแลของผู้ร้องไม่สามารถพูดได้และไม่สามารถเดินได้ และต่อมาเป็นผู้ป่วยติดเตียง ซึ่งบุคคลที่ 1 มีสิทธิรักษาพยาบาลแบบหลักประกันสุขภาพแห่งชาติ (สิทธิการรักษาพยาบาล 30 บาท) ได้รับเบี้ยยังชีพความพิการเดือนละ 800 บาท (แปดร้อยบาทถ้วน) 
2.) ผู้ร้อง เป็นผู้ดูแลผู้ป่วย ชื่อ ... เป็นผู้สูงอายุ มีอายุประมาณ 72 ปี ซึ่งผู้ร้องประกอบอาชีพไม่แน่นอน หากมีประชาชนมาให้ทำกล้วยทอด ผู้ร้องก็จะรับทำกล้วยทอด มีรายได้เดือนละประมาณ 5,000-7,000 บาท (ห้าพันบาทถึงเจ็ดพันบาทถ้วน) โดยตกเฉลี่ยมีรายได้และหักต้นทุนแล้ว วันละประมาณ 200-300 บาท (สองร้อยบาทถึงสามร้อยบาทถ้วน) ได้รับเบี้ยยังชีพผู้สูงอายุเดือนละ 700 บาท (เจ็ดร้อยบาทถ้วน) ซึ่งมีภาระค่าใช้จ่ายในครอบครัว ดังนี้ ชำระค่าไฟฟ้าเดือนละประมาณ 500 บาท (ห้าร้อยบาทถ้วน) มีบุคคลใจดีให้ใช้น้ำประปาฟรี (ไม่ระบุว่าเป็นบุคคลใด) ค่ารักษาพยาบาลและยานอกบัญชี เดือนละประมาณ 4,000-5,000 บาท (สี่พันบาทถึงห้าพันบาทถ้วน) ค่าผ้าอ้อมสำเร็จรูป ผ้าปูรองปัสสาวะและผ้าปูรองที่นอน เดือนละประมาณ 5,000 บาท (ห้าพันบาทถ้วน) ซึ่งประชาชนในพื้นที่จะหยิบยื่นขนมและสิ่งของให้แก่ผู้ร้องบ้าง โดยผู้ร้องใช้ชีวิตอยู่ในบริเวณที่พื้นที่กรุงเทพมหานคร มาเป็นระยะเวลาประมาณ 30-40 ปีแล้ว ซึ่งครอบครัวของผู้ร้องมีฐานะยากจน ทำให้มีรายได้ไม่เพียงพอต่อภาระค่าใช้จ่ายในชีวิตประจำวัน ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการจัดสรรเจ้าหน้าที่เข้ามาดูแลผู้ป่วย และจัดสรรค่ายานอกบัญชีรักษาอาการป่วย สำหรับผู้พิการทางสมองตั้งแต่กำเนิดและผู้ป่วยติดเตียง เพื่อบรรเทาความเดือดร้อนต่อไป  
(รายละเอียดเพิ่มเติมอยู่ในไทม์ไลน์)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata